જાણીતા વકીલ વિનોદ સંપટ કહે છે, ‘ઓસી ડેવલપર અને ખરીદદાર બન્ને માટે બહુ જરૂરી ડૉક્યુમેન્ટ છે. ઇમારતનું કામ પૂરું થાય છે ત્યારે બિલ્ડરને ઓસી મળે છે જેનો મતલબ એ થાય છે કે ઇમારત હવે રહેવાને લાયક છે. મહાનગરપાલિકા બિલ્ડરને આ સર્ટિફિકેટ આપે એ પછી ઇમારતને પાણીનો નિયમિત પુરવઠો મળવા લાગે છે. આમ ઓસી બહુ અગત્યનો દસ્તાવેજ છે, પણ એને મેળવવા માટે બહુ મોટી રકમ ખર્ચ કરવી પડતી હોવાને કારણે ડેવલપરો સામાન્ય રીતે એ મેળવવાનું ટાળે છે. જોકે જો સરકાર ઓસી માટેના નિયમો થોડા સરળ બનાવી દે તો ચોક્કસપણે ડેવલપર એને મેળવવામાં આનાકાની ન કરે.’